# VIEŠOJO DARBŲ PIRKIMO-PARDAVIMO SUTARTIS Nr. \_\_\_\_\_\_\_\_\_\_\_\_\_\_\_\_\_\_

**ŠALČININKŲ RAJONO KALESNINKŲ SENIŪNIJOS PASTATO, ESANČIO PARKO G. 20, LT-17185, KALESNINKŲ K., ŠALČININKŲ R. SAV., PAPRASTOJO REMONTO STATYBOS DARBAI**

2025 m. \_\_\_\_\_\_\_\_\_\_\_\_\_\_ mėn. \_\_ d.

Šalčininkai

Šalčininkų rajono savivaldybės administracija (toliau – Užsakovas), atstovaujama savivaldybės administracijos direktoriaus Gžegožo Jurgo, veikiančio pagal Šalčininkų rajono savivaldybės administracijos veiklos nuostatus,

ir

*[Tiekėjo pavadinimas] (toliau – Rangovas), atstovaujamas (-a) \_\_\_\_\_\_\_\_\_\_\_\_\_\_\_, veikiančio (-čios) pagal \_\_\_\_\_\_\_\_\_\_\_\_\_\_\_,*

toliau Rangovas ir Užsakovas kiekvienas atskirai gali būti vadinami „Šalimi“, o kartu – „Šalimis“, sudarė šią sutartį (toliau – Sutartis), vadovaujantis skelbiamos apklausos būdu atlikto viešojo pirkimo sąlygomis ir susitarė dėl toliau išvardytų sąlygų.

# 1. SUTARTIES OBJEKTAS

1.1. Šia Sutartimi Rangovas įsipareigoja per Sutartyje nustatytą Darbų atlikimo terminą atlikti **Šalčininkų rajono Kalesninkų seniūnijos pastato, esančio Parko g. 20, LT-17185, Kalesninkų k., Šalčininkų r. sav., paprastojo remonto statybos darbus** (toliau – Darbai) ir perduoti Darbų rezultatą Užsakovui šioje Sutartyje nustatytomis sąlygomis, terminais ir tvarka, o Užsakovas įsipareigoja sudaryti Rangovui būtinas sąlygas Darbams atlikti.

1.2. Rangovas įsipareigoja parengti:

1.2.1. teikti su statinių statyba (kapitalinis remontas, rekonstrukcija, nauja statyba) susijusius dokumentus, pranešti apie statybos pradžią ir statybos pabaigą, statybos darbų užbaigimo akto / deklaracijos pildymą ir gavimą (jeigu privaloma).

1.3. Užsakovas pagal šią Sutartį įsipareigoja priimti atliktus darbus ir už juos sumokėti Sutartyje nurodytą kainą Sutartyje numatytomis sąlygomis ir tvarka.

# 2. DARBŲ TERMINAI ir ATLIKIMas

2.1. Darbai turi būti atliekami nuo statybvietės perdavimo-priėmimo akto pasirašymo dienos.

2.2. Statybos darbų atlikimo terminas \_\_\_\_\_\_\_\_\_mėn. nuo statybvietės perdavimo-priėmimo akto pasirašymo dienos.

2.3. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai perduota techninė – išpildomoji dokumentacija (jei reikalaujama) ir pasirašytas Darbų priėmimo – perdavimo aktas.

2.4. Jeigu bet kuriuo Sutarties vykdymo metu paaiškėja, kad atlikti Darbai neatitinka Sutartyje ar jos prieduose nustatytų kokybes reikalavimų, naudotos prastesnes kokybes medžiagos, nukrypta nuo technines specifikacijos ir kitų Darbų reikalavimų be Užsakovo raštiško sutikimo, tokie atvejai fiksuojami bei sudaromas abiejų Šalių pasirašomas nustatytų Statybos defektų aktas. Rangovui nepagirstai atsisakius pasirašyti nustatytų Statybos defektų aktą, jis pasirašomas Užsakovo vienašališkai ir įteikiamas Rangovui pasirašytinai arba išsiunčiamas registruotu paštu.

2.5. Užsakovas turi teisę nepriimti Darbų ir neatlikti mokėjimų, kol Rangovas savo sąskaita nepašalina nustatytų Statybos defektų akte nurodytų trūkumų ir nekompensuoja nuostolių, jei tokie atsirastų arba kol Šalys nesusitaria (raštu) dėl jų kompensavimo tvarkos. Užsakovas turi teisę pareikšti Rangovui pretenzijas dėl išaiškėjusių atliktų Darbų trūkumų, jei būtų nustatyta, kad jie atsirado dėl Rangovo kaltes, taip pat ir pasibaigus Pirkimo sutarties vykdymo laikui, tačiau tebegaliojant sutartimi ir teises aktais nustatytiems atliktų Darbų garantiniams laikotarpiams.

2.6. Rangovas privalo visus Darbus, kurie bus paslėpti kitais Darbais ir konstrukcijomis (vadinamuosius „paslėptus Darbus“), pateikti Užsakovui priėmimui, įspėjęs jį apie tai mažiausiai prieš vieną darbo dieną.

# 3. DARBŲ KAINA

3.1. Sutarties objekto kaina yra *(nurodyti sumą skaičiais ir žodžiais)* eurų, iš kurių PVM sudaro *(nurodyti sumą skaičiais ir žodžiais)* eurų. Jei suma skaičiais neatitinka sumos žodžiais, teisinga laikoma suma žodžiais.

3.2. Į Sutartyje nurodytą kainą įtraukti visi Rangovui privalomi mokėti mokesčiai ir visos su darbų atlikimu susijusios išlaidos.

3.3. Sutarčiai taikoma fiksuotos kainos kainodara (vadovaujantis Kainodaros taisyklių nustatymo metodika, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“ (toliau – Metodika)).

Veiklų sąraše nurodytos Darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to Darbo grupės (etapo) dalį, 4.1 ir 4.2 papunkčiuose numatyta tvarka. Tokiu atveju, Rangovo prašymu, Užsakovo atstovas, Statinio statybos techninės priežiūros vadovas, patikrindamas dalinai atlikto Darbo grupės (etapo) apimtį, turi įvertinti, kokia Veiklų sąraše numatyto Darbo grupės (etapo) dalis procentais yra faktiškai atlikta ir pranešti Rangovui.

3.5. Už darbus, suteiktus po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Rangovo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Rangovas turi įvertinti teikdamas Pasiūlymą ir tokiu atveju Kaina su PVM nebus keičiama.

# 4. APMOKĖJIMO TVARKA

4.1. Mokėtojas apmoka Rangovui už atliktus darbus ne vėliau kaip per 30 kalendorinių dienų nuo sąskaitos faktūros ir Šalių pasirašyto darbų perdavimo-priėmimo akto arba kito darbų atlikimą patvirtinančio dokumento gavimo dienos. Rangovo pateiktoje sąskaitoje-faktūroje turi būti nurodoma Sutarties data ir numeris.

4.2. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (toliau – SABIS) priemonėmis (žr. https://sabis.nbfc.lt/). Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudodamasi informacinės sistemos SABIS priemonėmis.

4.3. Užsakovas visas mokėtinas sumas moka pavedimu į Sutartyje nurodytą Rangovo banko sąskaitą.

4.4. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimas subrangovui.

4.5. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui.

# 5. SUSIRAŠINĖJIMAS

5.1. Užsakovo ir Rangovo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, faksu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.

5.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

# 6. UŽsakovo TEISĖS IR PAREIGOS

6.1. Užsakovas turi nedelsdamas suteikti Rangovui visą turimą informaciją kuri reikalingą Sutarčiai vykdyti, pateikti turimus pradinius duomenis, susijusius su Sutartyje numatytais Darbais.

6.2. Užsakovas bendradarbiauja su Rangovu ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.

6.3. Užsakovas turi teisę duoti nurodymus ar instrukcijas, siekdama užtikrinti tinkamą darbų atlikimą.

6.4. Užsakovas privalo Sutartyje nustatytomis sąlygomis ir tvarka laiku apmokėti Rangovo pateiktas sąskaitas.

# 7. RANGOVO TEISĖS IR PAREIGOS

7.1. Rangovas laikosi visų galiojančių įstatymų ir kitų teisės aktų nuostatų ir užtikrina, kad darbuotojai jų laikytųsi. Rangovas garantuoja Užsakovui nuostolių atlyginimą, jei Rangovas, jo ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.

7.2. Rangovas turi vykdyti teisėtus Užsakovo nurodymus. Jei Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui per 5 (penkias) kalendorines dienas nuo tokio nurodymo gavimo dienos.

7.3. Rangovas visus dokumentus ir informaciją, gautą pagal Sutartį, laiko konfidencialia ir be išankstinio raštiško Užsakovo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Užsakovas.

7.4. Kai Rangovas nevykdo ar netinkamai vykdo savo sutartines prievoles, jis turi, Užsakovui pareikalavus, savo sąskaita ištaisyti bet kokius trūkumus, susijusius su darbų atlikimu.

7.5. Rangovas įsipareigoja kokybiškai atlikti darbus ir suteikti 5 (penkių) metų garantiją, skaičiuojant nuo darbų atlikimo pabaigos.

7.6. Rangovas įsipareigoja užtikrinti ir atsakyti už darbų saugą ir priešgaisrinį saugumą darbų atlikimo metu.

7.7. Rangovas įsipareigoja perduoti Užsakovui visus Sutartyje numatytus darbus ir, ne vėliau kaip per 14 (keturiolika) kalendorinių dienų nuo defektinio akto surašymo dienos, ištaisyti defektus, nustatytus iki darbų perdavimo Užsakovui.

7.8. Rangovas per 10 dienų po Sutarties pasirašymo turi pateikti lokalines sąmatas įkainiui, parengtas pagal pirkimo sąlygų darbų kiekių žiniaraščius kurios turėtų atitikti įkainuotam veiklos sąrašui ir pasiūlymo kainai. Pateiktos lokalinės ir objektinė statybos remonto darbų sąmatos bus naudojamos Rangovo darbų pažangos eigai fiksuoti bei atsisakomų / keičiamų / papildomų darbų kainai nustatyti.

7.9. Rangovas įsipareigoja, kad vykdant darbus būtų neteršiama aplinka ir nekeliamas pavojus sveikatai ir taip būtų laikomasi Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4.5 punkte nustatyto aplinkosauginio principo, t. y. kad darbų suteikimo metu rangovas užtikrins medžiagų (statybinių atliekų), virtusių atliekomis, tinkama paruošimą pakartotinai naudoti ar perdirbti. Užsakovui pareikalavus, Rangovas per 3 d. d. turi pateikti Statybinių atliekų išvežimą / pridavimą įrodančius dokumentus.

7.10. Rangovas vykdant sutartį turi užtikrinti Statybos įstatymo 42 str. nuostatų įgyvendinimą (civilinės atsakomybės draudimas turi būti pateiktas per 10 d. nuo sutarties pasirašymo dienos).

7.11. Rangovui Darbams vykdyti gali būti suteikta teisė naudotis šildymų, elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje. Už sunaudotą šildymą, elektros energiją ir vandenį Rangovas atsiskaito pagal pateiktą PVM sąskaitą – faktūrą, kurią išrašo Šalčininkų rajono savivaldybės administracija.

7.12. Vykdydamas Darbus Rangovas privalo:

7.12.1. savo sąskaita pašalinti iš Statybvietės visas statybines atliekas ir šiukšles;

7.12.2. sandėliuoti arba išvežti perteklines Medžiagas ir nereikalingus Rangovo įrengimus;

7.12.3. valyti ir prižiūrėti patekimo į Statybvietę kelius, koridorius, laiptines ir aplinką nuo šiukšlių, dulkių ar kitų teršalų. Statybvietė ir visos tokios patekimui į Statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų.

7.12.4. apsaugoto pastatą nuo trečiųjų asmenų, pažeidimų bei įrengti statybinė tvora.

7.12.5. užtikrinti įstaigos pilną funkcionavimą.

7.13. Rangovas privalo vykdyti darbus laikydamasis Veiklų sąraše pateikto grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų.

# 8. SUBRANGOVAS bei specialistų pasitelkimas ir keitimas

8.1. Rangovas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subrangovai ir (ar) specialistai. Šių asmenų veiksmai vykdant Sutartį Rangovui sukelia tokias pačias pasekmes ir atsakomybę, kaip jo paties veiksmai. Rangovas atsako už savo subrangovų ir specialistų veiksmus ar neveikimą.

8.2. Sutarties vykdymui pasitelkiami subrangovai ir (ar) specialistai (jeigu tokie pasitelkiami) nurodomi sutarties priede Nr..

8.3. Rangovas gali keisti ir (ar) pasitelkti Sutartyje nurodytus subrangovus ir (ar) specialistus šiame Sutarties poskyryje nustatytais atvejais ir tvarka.

8.4. Naujas subrangovas ar specialistas gali pradėti vykdyti jiems Rangovo pavestus įsipareigojimus pagal Sutartį ne anksčiau, nei bus pasirašytas Susitarimas.

8.5. Jei Rangovas pasitelkia naują subrangovą arba pakeičia esamą subrangovą ir (ar) specialistą, negavęs Pirkėjo raštiško sutikimo, arba sutartinius įsipareigojimus pagal Sutartį vykdo subrangovai ir (ar) specialistai, neatitinkantys pirkimo dokumentuose nustatytų kvalifikacijos reikalavimų, kokybės vadybos sistemos ir (arba) aplinkos apsaugos vadybos sistemos standartų reikalavimų, reikalavimų dėl pašalinimo pagrindų nebuvimo, atitikties nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) ir Rangovo pasiūlyme nurodytų sąlygų pirkimo dokumentuose nustatytiems kokybiniams kriterijams pagrįsti (jei taikoma), Rangovui taikoma 200 Eur bauda.

8.6. Rangovas turi teisę Sutarties vykdymui pasitelkti naujus subrangovus, kurių pajėgumais Rangovo nesirėmė pirkimo dokumentuose numatytiems kvalifikacijos reikalavimams pagrįsti.

8.7. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Pirkėjui pranešti tuo metu žinomų subrangovų, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus.

8.8. Rangovas, bet kuriuo Sutarties vykdymo metu, subrangovus, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra.

8.9. Rangovas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subrangovo, kurio pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Pirkėją. Pirkėjas (jeigu buvo taikoma pirkimo dokumentuose) turi patikrinti, ar nėra subrangovo pašalinimo pagrindų ir subrangovo atitiktį nacionalinio saugumo interesams ir reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose. Jeigu subrangovo padėtis neatitinka bent vieno iš nurodytų reikalavimų, Pirkėjas reikalauja pakeisti šį subrangovą reikalavimus atitinkančiu subrangovu. Pirkėjas per 5 (penkias) darbo dienas raštu informuoja Rangovą apie sutikimą pasitelkti ir (ar) keisti naują subrangovą, kurio pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

8.10. Subrangovai, kurių pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:

8.10.1. kai subrangovui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;

8.10.2. kai subrangovas dėl objektyvių priežasčių (pavyzdžiui, subrangovui atsisakius dalyvauti Sutarties vykdyme, nutrūkus teisiniams santykiams su Rangovu ir pan.) nebegali vykdyti visų ar dalies Sutartyje numatytų įsipareigojimų;

8.10.3. Rangovas ar subrangovas privalo pakeisti subrangovą, jei paaiškėja, kad jis neatitinka jam pirkimo dokumentuose keliamų reikalavimų.

8.11. Rangovo (ar subrangovų) specialistai, vykdantys Sutartį, gali būti keičiami šiais atvejais:

8.11.1. Rangovo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;

8.11.2. Pirkėjo iniciatyva, jei Pirkėjas turi pagrįstų įtarimų, kad Rangovo Sutarties vykdymui paskirtas specialistas nekompetentingas vykdyti nustatytas pareigas;

8.11.3. Rangovas ar subtiekėjas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų.

8.12. Naujas specialistas ir (ar) subrangovas, Rangovo prašymo pakeisti specialistą ir (ar) subrangovą pateikimo metu turi atitikti pirkimo dokumentuose specialistui ir (ar) subrangovui keliamus reikalavimus.

8.13. Rangovas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialisto keitimo pateikti Pirkėjui šiuos dokumentus:

8.13.1. argumentuotą rašytinį prašymą pakeisti subtiekėją ir (ar) specialistą, paaiškinant keitimo aplinkybę. Pirkėjas pasilieka teisę paprašyti įrodymų, pagrindžiančių keitimo aplinkybę;

8.13.2. naujo subrangovo ir (ar) specialisto kvalifikaciją, atitiktį reikalaujamiems kokybės vadybos sistemos ir (arba) aplinkos apsaugos vadybos sistemos standartams (jei taikoma), pašalinimo pagrindų nebuvimą ir atitiktį nacionalinio saugumo interesams bei reikalavimams nebūti registruotu (nuolat gyvenančiu ar turinčiu pilietybę) nepatikimomis laikomose valstybėse ar teritorijose (jei taikoma) įrodančius dokumentus pagal Sutarties reikalavimus.

8.14. Pirkėjas, gavęs Rangovo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Rangovą apie sutikimą pakeisti subtiekėją, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialistą. Pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

# 9. ŠALIŲ ATSAKOMYBĖ

9.1. Užsakovas, uždelsęs sumokėti Sutarties 4.1 punkte numatyta tvarka, įsipareigoja Rangovui pareikalavus mokėti Rangovui 0,1 % nuo neapmokėtos sąskaitos dydžio delspinigius, už kiekvieną uždelstą dieną.

9.2. Rangovas, uždelsęs atlikti darbus per pirkimo dokumentuose nustatytą maksimalų terminą, moka Užsakovui 0,1 % nuo neatliktų darbų vertės delspinigius už kiekvieną uždelstą dieną.

9.3. Delspinigių sumokėjimas neatleidžia šalies nuo pareigos atlyginti nuostolius patirtus dėl Sutarties įsipareigojimų nevykdymo.

9.4. Netesybų (baudų, delspinigių) pagal Sutarties numatytas sankcijas sumokėjimas neatleidžia Šalių nuo įsipareigojimų vykdymo arba pažeidimų pašalinimo.

9.5. Rangovas, pažeidęs sutarties 7.9. punktą įsipareigoja sumokėti Užsakovui 200 Eur baudą.

9.6. Rangovas, uždelsęs atlikti darbus per Sutartyje nustatytą terminą (Tiekėjo pasiūlyto ekonominio naudingumo kriterijaus nesilaikymas), įsipareigoja Užsakovui sumokėti 400 Eur už kiekvieną uždelstą dieną.

**10. DARBŲ KEITIMAS IR PAPILDOMI DARBAI**

10.1. Darbų pakeitimai gali būti atliekami tik jei jie būtini Darbams tinkamai atlikti ir užbaigti ir dėl iki Sutarties pasirašymo nenumatytų aplinkybių, kurios gali apimti bet kurio atskiro Darbo atsisakymą, Darbo apimties sumažinimą arba keitimą kitu Darbu, kuris pagrįstai būtinas tam pačiam tikslui pasiekti ar funkcijai atlikti;

10.2. Esant būtinybei Užsakovas iš Rangovo taip pat gali įsigyti papildomus darbus. Papildomais darbais laikomi Sutartyje nenumatyti, tačiau tiesiogiai su Sutartyje numatytais darbais susiję ir būtini Sutarčiai įvykdyti (užbaigti), darbai.

10.3. Šalims sutarus dėl pakeitimo ar papildomų darbų būtinybės, toks susitarimas pagrindžiamas protokolu, kurį pasirašo Šalių atstovai, techninės priežiūros bei projekto vykdymo priežiūros vadovai, bei įforminamas Rangovo ir Užsakovo pasirašytu susitarimu / sutarties pakeitimu, kuris tampa neatskiriama šios Sutarties dalimi. Keičiami bei papildomi darbai įkainojami pagal Rangovo pasiūlyme nurodytus atskirų darbų įkainius (veiklos sąrašo arba lokalinės sąmatos įkainiui), o jei tokių pasiūlyme nėra – vadovaujantis vėliausios redakcijos UAB „Sistela“ rekomendacijomis dėl statinių statybos skaičiuojamųjų kainų nustatymo.

10.4. Pakeitimai gali būti atliekami vadovaujantis VPĮ 89 straipsnio nuostatomis.

# 11. SUTARTIES GALIOJIMAS IR NUTRAUKIMAS

11.1. Sutartis įsigalioja, kai Sutartį pasirašo abi Sutarties Šalys ir pateikiamas sutarties įvykdymo užtikrinimas bei galioja iki visiško Šalių įsipareigojimų įvykdymo.

11.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

11.3. Sutartį galima nutraukti šiais atvejais:

11.3.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis. Visais atvejais esminiais Sutarties pažeidimais laikoma:

11.3.3.1. Subteikėjo / specialisto keitimo tvarkos numatytos Sutarties 8.4 punkte pažeidimas;

11.3.3.2. vėlavimas atlikti bet kurį iš Sutarties priede nurodytų darbų ilgiau nei 60 kalendorinių dienų;

11.3.3.3. darbų neatitikimas Sutarties priede pateiktiems reikalavimams ir jų neištaisymas per 14 kalendorinių dienų nuo Užsakovo įspėjimo;

11.3.3.4. sutarties 7.10 p. pažeidimas (nepateiktas civilinės atsakomybės draudimas).

11.3.2. abiejų Šalių rašytiniu susitarimu;

11.3.3. jeigu pirkimo sutartis buvo pakeista pažeidžiant VPĮ įstatymo 89 straipsnį;

11.3.4. jeigu paaiškėjo, kad su tiekėju neturėjo būti sudaryta pirkimo sutartis ar preliminarioji sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

11.3.5. jeigu paaiškėjo VPĮ 45 straipsnio 21 dalyje nurodytos aplinkybės.

11.4. Esant nuo Šalių nepriklausančioms aplinkybėms dėl kurių negali būti vykdomi darbai, Užsakovas turi teisę reikalauti sustabdyti darbų vykdymą iki atitinkamų aplinkybių pasibaigimo. Jei darbų vykdymo sustabdymas trunka ilgiau, kaip 90 dienų, Rangovas turi teisę nutraukti Sutartį.

11.5. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

**12. SUTARTIES ĮVYKDYMO UŽTIKRINIMAS**

12.1. Rangovas per 10 (dešimt) darbo dienų nuo Pirkimo sutarties pasirašymo dienos privalo pateikti Pirkimo sutarties įvykdymo užtikrinimą, kurio vertė ne mažesnė kaip 5 % nuo pradinės Pirkimo sutarties vertės be PVM. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį.

Sutarties įvykdymo užtikrinimo būdai pagal šį punktą yra banko garantija, išduota banko ar kitos kredito įstaigos (pagal Lietuvos Respublikos civilinio kodekso 6.93 str.) arba laidavimas (laidavimo sutartis), išduotas draudimo bendrovės (pagal Lietuvos Respublikos civilinio kodekso 6.76 ir 6.77 str.).

12.2. Sutarties įvykdymo užtikrinimas įsigalioja jo išdavimo dieną ir turi galioti iki Darbų atlikimo termino pabaigos, įskaitant laikotarpį statybvietės perdavimui. Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti darbus, atitinkamai turi būti pratęstas ir Sutarties įvykdymo užtikrinimo galiojimas.

12.3. Sutarties įvykdymo užtikrinimu garantuojama ar laiduojama, kad Užsakovui bus sumokėta nustatyta pinigų suma ar atsakyta už Rangovo prievoles dėl to, kad Rangovas neįvykdė įsipareigojimų pagal Sutartį ar vykdė juos netinkamai.

12.4. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas raštu turi pareikalauti Rangovo per 10 dienų pateikti naują užtikrinimą.

12.5. Sutarties įvykdymo užtikrinimas grąžinamas Rangovui per 10 dienų nuo Darbų pabaigos, nurodytos Sutarties 2.3 papunktyje.

12.6. Rangovas per 10 (dešimt) darbo dienų nuo Pirkimo sutarties pasirašymo dienos privalomai apdraudžia statybos laikotarpiui visus Pirkimo sutartyje numatytus Darbus pilna atstatomąja verte nuo visų galimų rizikų Užsakovo naudai Darbų atlikimą reglamentuojančiuose teisės aktuose nustatyta tvarka ir įteikia galiojantį draudimo liudijimą Užsakovo.

12.7. Rangovas per 10 (dešimt) darbo dienų nuo visų Darbų atlikimo pabaigos privalo pateikti Defektų ištaisymo garantiniu laikotarpiu užtikrinimą – pirmo pareikalavimo Užsakovo naudai išduotą Lietuvoje ar užsienyje registruoto banko garantiją / draudimo bendrovės laidavimą [5 %] (penkių procentų) nuo Pradinės Sutarties vertės arba Užsakovas sulaiko mokėjimą visam garantiniam Defektų ištaisymo laikotarpiui nuo Rangovui mokėtinos sumos. Defektų ištaisymo garantiniu laikotarpiu užtikrinimas turi būti besąlyginis ir neatšaukiamas ir turi galioti nuo galutinio Akto bei Rangovo atliktų Darbų perdavimo Užsakovui akto sudarymo dienos ne trumpiau nei Lietuvos Respublikos statybos įstatyme nurodytais terminais.

# 13. TAIKYTINA TEISĖ

13.1. Šiai Sutarčiai taikoma ir ji aiškinama pagal Lietuvos Respublikos teisę.

# 14. GINČŲ SPRENDIMO TVARKA

14.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose.

# 15. KITOS NUOSTATOS

15.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

15.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

15.3. Jeigu pirkimo vykdymo metu nebuvo tikrinama Rangovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.

15.4. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

15.5. Užsakovo paskirtas asmuo, atsakingas už Sutarties vykdymą yra Darjuš Parvickij, Statybos ir architektūros skyriaus vyriausiasis specialistas. Užsakovo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra Violeta Tomaševič, Viešųjų pirkimų skyriaus vyriausioji specialistė.

15.6. Sutartis sudaroma lietuvių kalba.

# 16. SUTARTIES PRIEDAS

16.1. Sutarties priedas yra Rangovo pasiūlymas, įkainotas veiklų sąrašas, statybos darbų paaiškinimai ir patikslinimai (jeigu tokių yra), bei kiti su viešuoju pirkimu susiję dokumentai.

# 17. Šalių juridiniai adresai, rekvizitai ir parašai

|  |  |
| --- | --- |
| **UŽSAKOVAS**  Šalčininkų rajono savivaldybės administracija  Įstaigos kodas 188718713  Registro tvarkytojas – VĮ Registrų centras  Vilniaus g. 49, LT-17116 Šalčininkai  A.s. LT074010044400050042 AB bankas  Luminor, banko kodas 40100  tel. (8 380) 51 223  faksas. (8 380) 51 244  elektroninis paštas: priimamasis@salcininkai.lt | **RANGOVAS**  (*įmonės pavadinimas*)  Įstaigos kodas \_\_\_\_\_\_\_\_\_\_  PVM mokėtojo kodas \_\_\_\_\_\_\_\_\_\_  Registro tvarkytojas – \_\_\_\_\_\_\_\_\_\_  (*buveinės adresas)*  A.s. Nr. \_\_\_\_\_\_\_\_\_\_  Banko kodas \_\_\_\_\_\_\_\_\_\_  Tel.:/faksas \_\_\_\_\_\_\_\_\_\_\_\_\_\_\_\_\_\_\_\_  Mob.: \_\_\_\_\_\_\_\_\_\_  Elektroninis paštas: \_\_\_\_\_\_\_\_\_\_ |
|  |  |
| **Užsakovas** | **Rangovas** |
| Šalčininkų rajono savivaldybės administracijos direktorius Gžegož Jurgo  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | *(Atstovo pareigos*  *Vardas, pavardė)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |